|  |  |
| --- | --- |
| **Manyleb y swydd a’r person** | |
| **Teitl y swydd:**  **Cyfeirnod:** | **Swyddog Cyfathrebu**  **MBS-053-24** |
| **Aelod o’r Senedd:** | **Grŵp Senedd Plaid Cymru** |
| **Band cyflog:** | **2** |
| **Ystod cyflog:** | **£26,153 – £38,039**  *Disgwylir i'r holl staff newydd ymuno ar isafswm graddfa'r band cyflog priodol. Bydd staff unigol, yn amodol ar berfformiad boddhaol, yn symud i fyny'r raddfa gynyddrannol un pwynt ar y tro bob blwyddyn, ar y dyddiad dechrau eu cyflogaeth, nes iddynt gyrraedd uchafswm y raddfa ar gyfer eu band cyflog.* |
| **Oriau gwaith:**  **Atebol i:** | **37 awr, amser llawn**  **Pennaeth Cyfathrebu** |
| **Natur y penodiad:** | **Cytundeb cyfnod penodol - 12 mis** |
| **Lleoliad:** | **Tŷ Hywel, Bae Caerdydd.**  **Cyfuniad o weithio adref a gweithio o’r swyddfa.** |
| **Diben y swydd** | |
| Ymgymryd â gwaith sy'n gysylltiedig â'r wasg, y cyfryngau a’r cyfryngau cymdeithasol i Grŵp y Senedd yn ôl y gofyn, gan sicrhau bod safonau cyfrinachedd yn cael eu cynnal. | |
| **Prif ddyletswyddau** | |
| 1. Sefydlu a datblygu cysylltiadau cadarn yn y wasg a'r cyfryngau darlledu ac ar-lein, er mwyn hyrwyddo gwaith Grŵp Senedd Plaid Cymru dan arweiniad y Pennaeth Cyfathrebu  2. Ymchwilio, paratoi ac ysgrifennu datganiadau i’r wasg a’r cyfryngau  3. Cynhyrchu cynnwys creadigol a dynamig ar gyfer sianeli cyfryngau cymdeithasol  4. Sicrhau bod systemau swyddfa’r wasg yn rhedeg yn esmwyth a chefnogi system effeithiol o fonitro’r cyfryngau, gan gynnwys y cyfryngau print, darlledu ac ar-lein  5. Canfod unrhyw ddigwyddiadau sydd ar y gweill a allai gynnig cyfleoedd ar gyfer sylw yn y cyfryngau  6. Cynrychioli’r Aelodau mewn modd proffesiynol ac effeithiol wrth ymdrin â’r cyfryngau, etholwyr a chyrff allanol eraill  7. Trefnu cyfweliadau i Aelodau a rhoi cymorth iddynt o ran ymdrin yn effeithiol â cheisiadau o'r fath  8. Gweithio'n rhagweithiol, gan ragweld gofynion yr Aelodau a'r Grŵp o ran y wasg  9. Chwilio am yr holl gyfleoedd posibl i hybu amcanion Grŵp y Senedd, a gwella ei ddelwedd gyhoeddus | |
| **Manyleb y person (cyfeiriwch at y maen prawf ‘hanfodol’ isod wrth gwblhau’r adran ‘*Gwybodaeth i gefnogi’ch cais’* o’r ffurflen gais.** | |
| **Gwybodaeth a phrofiad hanfodol**   * Profiad o ymdrin â'r cyfryngau / y cyfryngau cymdeithasol, gan gynnwys llunio datganiadau i'r wasg a chynlluniau cyfathrebu, a dealltwriaeth ohonynt * Profiad o drefnu ymgyrchoedd yn y cyfryngau * Dealltwriaeth o frwydro yn erbyn gwahaniaethu a hyrwyddo cyfle cyfartal, ac ymrwymiad i'r rheini ac i Egwyddorion Bywyd Cyhoeddus Nolan   **Cymwysterau hanfodol**   * Gradd neu gymhwyster cyfatebol mewn pwnc perthnasol; neu * Cymhwyster ffurfiol, er enghraifft cymhwyster NVQ lefel 4 neu gymhwyster cyfwerth, ym maes y cyfryngau neu gyfathrebu   **Sgiliau ac Ymddygiadau Hanfodol**   * Sgiliau rhyngbersonol effeithiol a'r gallu i lunio perthynas ar draws ffiniau proffesiynol gydag aelodau o'r wasg a'r cyfryngau * Sgiliau cyfathrebu rhagorol yn y Gymraeg a’r Saesneg, gyda'r gallu i ysgrifennu a siarad yn glir a chryno a chynhyrchu papurau briffio/datganiadau i'r wasg/cynnwys cyfryngau cymdeithasol gan ddefnyddio amrywiaeth o becynnau TG a rhaglenni Microsoft Word, Outlook ac Excel * Sgiliau dylunio graffeg a sgiliau cynhyrchu a golygu fideo sylfaenol * Sgiliau trefnu, cynllunio a chyflwyno effeithiol, gyda'r gallu i weithio'n hyblyg a chadw cydbwysedd rhwng amrywiaeth o dasgau o fewn terfynau amser tynn * Y gallu i ddangos sensitifrwydd a pharchu cyfrinachedd, a dealltwriaeth o'r angen i adlewyrchu barn y blaid mewn modd sy'n adlewyrchu cyfle cyfartal ac nad yw'n enynnol, yn ansensitif, yn enllibus, yn athrodus neu'n ddifenwol * Dealltwriaeth o faterion cyfoes a phynciau sy’n berthnasol i Gymru, a diddordeb yn system wleidyddol Cymru * Medrusrwydd mewn defnyddio a datblygu gwefannau, tudalennau rhwydweithiau cymdeithasol a llwyfannau aml-blatfform eraill gan gynnwys Facebook, Twitter, Instagram a TikTok (ac eraill).   *Dymunol*   * Yn arddel nodau a gwerthoedd y blaid | |
| **Gwybodaeth ychwanegol** | |
| Nodwch y bydd penodiad yn amodol ar chyfeiriadau a gwiriad diogelwch.  *\*Pe bai’r Aelod o’r Senedd yn ymddiswyddo, neu ei fod yn peidio â chael ei ethol yn dilyn etholiad, bydd y swydd hon yn ddiangen. O ran swyddi o fewn Grŵp y blaid, pe bai newid o ran Arweinydd y Blaid, neu yn nifer Aelodau’r Grŵp, gallai’r swydd hon fod yn ddiangen.* | |
| Rwy’n gyflogwr cyfle cyfartal ac yn croesawu ceisiadau gan bob person addas yn cynnwys pobl o’r nodweddion gwarchodedig canlynol (hil, rhyw, anabledd, crefydd/cred, tueddfryd rhywiol, hunaniaeth o ran rhywedd, priodas / partneriaeth sifil, beichiogrwydd / mamolaeth neu oed. | |